stanford-oval/wikipedia huggingface dataset:
Tarinanjakokuutio
Tarinanjakokuutiolla kerättyjen tarinoiden käyttökohteita (2019-)

Menetelmällä kerätyt tarinat jaetaan takaisin yhteisöille. Anonymisoituja tarinoita voi kuka tahansa käyttää niin taiteissa, yhteisön kehittämisessä tai tulevaisuuden hankkeiden suunnittelussa. Aineistoa on käytetty esimerkiksi seuraavasti:
Äänitaiteilija Mikko Heikinpoika on toteuttanut vuoden 2019 Borderland - tapahtuman tarinasta kappaleen "Love & Acceptance"  .
Burning Man yhteisön perustajajäsen Marian Goodellin artikkeli esitteli tarinoita Cultural Correction: Black Rock City julkaisussa, sekä New York Times sanomalehden artikkelissa Burning Man, Seeking to Change ‘Convenience Culture,’ Boots Camp for Wealthy .
Burning Man Live - podcast analysoi menetelmän kehittämistä sekä sen tulevaisuuden käyttömahdollisuuksia festivaaliympäristöjen ulkopuolella .
Tea for Two

”Tea for Two” (suom. ”Teetä kahdelle”) on Vincent Youmansin säveltämä ja Irving Caesarin sanoittama musiikkikappale vuodelta 1924. Sen esittivät Louise Groody ja John Barker Broadway-musikaalissa No, No, Nanette. Kappaleesta tuli hitti musikaalin Chicagossa pidettyjen koe-esitysten aikana jo ennen varsinaista Broadwayn ensi-iltaa. Vuonna 1925 kappale nousi listoille kahdesti instrumentaalina (The Benson Orchestra of Chicagon ja Ben Bernien orkesterin esittäminä) ja kerran laulettuna, esittäjänään Marion Harris. Harrisin versio nousi listan kärkeen. 1930-luvulla kappaleen nostivat Yhdysvalloissa listoille vielä The Ipana Troubadors (1930), Teddy Wilsonin orkesteri (1937) ja Art Tatum (1939).
Kappale on käännetty suomeksi kahdesti. Olavi Virta nauhoitti Hannes Konnon sanoittaman version vuonna 1939. Taustayhtyeenä oli Bruno Laakko ja Lepakot (eli Dallapé salanimellä). M. A. Numminen sanoitti kappaleesta oman versionsa vuonna 1970. Molempien suomenkielisten versioiden nimi on ”Teetä kahdelle”. 1930-luvun ilmapiiriä Suomessa kuvasi, että Virran levytys joutui Yleisradiossa soittokieltoon liian uskallettuina pidettyjen sanojensa vuoksi.
”Tea for Two” on saavuttanut jazzmusiikissa suuren suosion ja sitä pidetään yhtenä genren standardeista. Kappaleen ovat äänittäneet muun muassa Ella Fitzgerald ja Count Basie, Thelonious Monk, Bud Powell, Erroll Garner, Anita O’Day ja Gerry Mulligan.
Säveltäjä Dmitri Šostakovitš teki kappaleesta kapellimestari Nikolai Malkon pyynnöstä lokakuussa 1928 orkesterisovituksen, joka tunnetaan nimellä ”Tahiti-trot”.
Elokuva

Kappaletta on käytetty useiden elokuvien musiikkiraidalla.
| --- | --- |
 No, No, Nanette (1930)  No, No, Nanette (1940)  Teetä kahdelle (1950)  Musiikkia veressä (1950)  Laulu sydämessäni (1952)  Yhden miehen kapina (1955) :  Tulin, näin ja voitin (1955)  Show Biz Bugs (1957)  Jazzin juhlaa (1960)  Oscar (1991)  Mambo Kings (1992)  Hyvästi Pariisi (1995)
Aiheesta muualla

”Teetä kahdelle”, Suuri toivelaulukirja 11, s. 244.  (Toim. Heikki Uusitalo)  Fazer Musiikki, Suuri suomalainen kirjakerho, 1994.  ISBN 951-643-720-6.
Sääennusteohjaus

Sääennusteohjaus on rakennuslämmityksen ohjausmenetelmä, jonka toimintaperiaatteen mukaisesti joka aikayksikköä kohden lasketaan tarvittava lämmöntarve paikallisten sääennusteiden perusteella. Yhdistämällä tietoja rakennuksen fysiikasta sekä ilmatieteestä pystytään huomioimaan tietyn rakennuksen ominaisuudet ja ulkoisia sääoloja, kuten ulkolämpötila, tuulen voima ja suunta sekä auringonsäteily. Tavallisessa lämmitysohjauksessa huomioidaan ainoastaan ulkolämpötila.
Forecasting-menetelmän lähtökohtana on toiminut SMHI:n (Ruotsin Ilmatieteen laitos) professori Roger Taeslerin  yhteistyössä Thorbjörn Geiserin ja Stefan Berglundin kanssa kehittämä matemaattinen energiatasemalli (”ENLOSS”); molemmat viimeksi mainitut tieteilijät ovat tällä hetkellä eGain Sweden AB:n palveluksessa. Forecasting-menetelmä on otettu käyttöön 1980-luvun lopulla.
Vuoteen 2010 mennessä forecasting-menetelmä on implementoitu lähes seitsemään miljoonaan neliömetriin asuin- ja kaupallisia kiinteistöjä. Tämä teknologia soveltuu useiden yritysten ja järjestöjen tarjouksiin. Menetelmän ansiosta lämpöenergian kulutus vähenee arviolta keskimäärin 15 – 25 kWh/m2. Koska forecasting-menetelmä ottaa huomioon tietoja tulevasta lämmöntarpeesta eikä sulje pois muita energian kulutuksen tehostusmenetelmiä, se toimii aina hyvin primääriratkaisuna.
Forecasting käytännössä

Menetelmän sovelluksiin käytännössä kuuluvat kauko-ohjatut forecasting-vastaanottimet, jotka lähettävät ja vastaanottavat tietoja gprs- tai gsm-verkon välityksellä. Sen lisäksi forecasting-vastaanottimet hallitsevat rakennuksen sisällä olevia ohjauskeskuksia, jotka säätelevät lämpöenergian jakelua kohteen lämmitysjärjestelmän puitteissa. Forecasting-menetelmään on viime aikoina yhdistetty myös erityiset sisäilman mittarit. Näiden tarkoituksena on pitää tarkasti kirjaa sisälämpötilasta sekä lähettää mitattua tietoa niihin liitettyihin forecasting-vastaanottimiin. Tämä tekninen läpimurto mahdollistaa yksityiskohtaisemman forecasting-menetelmän avulla tapahtuvan tarkkailun sekä parantaa lämmönsäädön hallintamahdollisuuksia.
Aiheesta muualla

eGain (Arkistoitu – Internet Archive)
Three Rivers

Three Rivers voi tarkoittaa muun muassa seuraavia:
Three Rivers, hallintopiiri Hertfordshiressä, Englannissa
Three Rivers, väestönlaskenta-alue Kaliforniassa, Yhdysvalloissa
Three Rivers, kylä Massachusettsissa, Yhdysvalloissa
Three Rivers, kaupunki Michiganissa, Yhdysvalloissa
Three Rivers, kaupunki Texasissa, Yhdysvalloissa
Pelastava siirto (Three Rivers), yhdysvaltalainen televisiosarja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Three Rivers”, voi hakea sivunnimihaulla, laajalla sivunnimihaulla tai tekstihaulla.
Three Minutes to Earth

| Three Minutes to Earth |
| --- | --- |
 The Shin ja Mariko Ebralidze esittämässä kappalettaan Eurovision laulukilpailussa.
Kappaleen tiedot
Esittäjä(t):  The Shin, Mariko Ebralidze
Säveltäjä(t):  Zaza Miminoshvili
Sanoittaja(t):  Eugen Eliu
Euroviisutiedot
Vuosi:  2014
Maa:  Georgia
Kieli:  englanti
Sijoitus semifinaalissa:  15.
Pisteet semifinaalissa:  15
Sanat:  sanoitus
Three Minutes to Earth (suom. Kolme minuuttia Maahan) on The Shinin ja Mariko Ebralidzen esittämä kappale, jolla he edustivat Georgiaa vuoden 2014 Eurovision laulukilpailussa Tanskan Kööpenhaminassa.
Kappale kilpaili Euroviisujen toisessa semifinaalissa, jossa se sijoittui viimeiseksi eli viidenneksitoista ja täten karsiutui finaalista.
Tarina urheudesta

| Tarina urheudesta> Thomas & Friends: Tale of the Brave |
| --- | --- |

Ohjaaja:  Rob Silvestri
Käsikirjoittaja:  Andrew Brenner
Tuottaja:   Brian Lynch  Ian McCue  Robert Anderson 
Säveltäjä:   Peter Hartshorne  Robert Hartshorne 
Valmistustiedot
Valmistusmaa:  Yhdistynyt kuningaskunta
Tuotantoyhtiö:   Arc Productions  HIT Entertainment 
Levittäjä:  HIT Entertainment
Ensi-ilta:  2014
Kesto:  63 min
Alkuperäiskieli:  englanti
Aiheesta muualla
IMDb 
Infobox OKNimi-testi OK: 
Tarina urheudesta (engl. Tale of the Brave) on suoraan videolle julkaistu brittiläinen animaatioelokuva vuodelta 2014, joka perustuu televisiosarjaan Tuomas Veturi. Elokuvan tietokoneanimaation on tehnyt Arc productions.
Alkuperäiset äänet

| 0 | 1 | 2 |
| --- | --- | --- |
|  Mark Moraghan  | … |  Kertoja   |
|  Ben Small  | … |  Tuomas ja Rettelöivät Tavaravaunut   |
|  Keith Wickham  | … |  Edvard, Henri, Jori, Jaska, Pekka, Salttu ja Herra Päätarkastaja   |
|  Teresa Gallagher  | … |  Emilia Anni ja Klaara   |
|  Matt Wilkinson  | … |  Niilo ja Jain   |
|  Steven Kynman  | … |  Porter ja Satamajohtaja   |
|  Jonathan Broadbent  | … |  Ville ja Veikko   |
|  Mike Grady  | … |  Herra Ruottinen   |
|  Clive Mantle  | … |  Allu   |
|  Olivia Colman  | … |  Maria   |
|  Tim Whitnall  | … |  Tapani ja Reetu  |
Suomenkieliset ääninäyttelijät

| 0 | 1 | 2 |
| --- | --- | --- |
|  Aku Laitinen  | … |  Kertoja ja Herra Päätarkastaja   |
|  Juha Varis  | … |  Tuomas   |
|  Petteri Hynönen  | … |  Edvard   |
|  Jarmo Koski  | … |  Henri   |
|  Pasi Ruohonen  | … |  Jori    |
|  Petri Hanttu  | … |  Jaska, Allu, Niilo ja Herra Ruottinen   |
|  Taisto Oksanen  | … |  Pekka   |
|  Antti L. J. Pääkkönen  | … |  Ville   |
|  Joonathan Kettunen  | … |  Veikko ja Tapani   |
|  Susa Saukko  | … |  Emilia  Anni ja Klaara   |
|  Juha Paananen  | … |  Porter ja Jain   |
|  Elise Langenoja  | … |  Maria  |
Lähde

↑  Thomas & Friends: Tale of the Brave: The Movie Letterboxd. Viitattu 9.8.2022. (englanniksi)
↑  Thomas & Friends: Tale of the Brave Filmaffinity. Viitattu 9.8.2022. (englanniksi)
Tekomat

| Tekomat |
| --- | --- |
 Keltatekoma (Tecoma stans)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Koppisiemeniset Angiospermae
Kladi::  Aitokaksisirkkaiset Eudicots
Kladi::  Asteridit
Lahko::  Lamiales
Heimo::  Bignoniakasvit Bignoniaceae
Tribus::  Tecomeae
Suku::  Tekomat Tecoma  Juss.
Katso myös
   Tekomat Wikispeciesissä   Tekomat Commonsissa 
Infobox OKNimi-testi OK: 
Tekomat (Tecoma) on bigoniakasveihin kuuluva kasvisuku.
Sukuun kuuluu 12 lajia, jotka kasvavat luonnonvaraisina trooppisilla ja subtrooppisilla alueilla Pohjois-Amerikan eteläosassa, Keski-Amerikassa ja Etelä-Amerikan länsiosassa. Joitakin lajeja viljellään muuallakin tropiikissa, ja yksi laji on levinnyt myös luontoon. ne ovat pensaita tai pieniä puita, joilla on keltaiset tai oranssit torvimaiset tai kellomaiset kukat.
Lajeja

kapintulipiippu (Tecoma capensis)
keltatekoma (Tecoma stans)
liekkitekoma (Tecoma garrocha)
oranssitekoma (Tecoma guarume)
Aiheesta muualla

Suomen Lajitietokeskus: Tekomat – Tecoma
Tai Tuivasa

| Tai Tuivasa |
| --- | --- |

Henkilötiedot
Syntynyt: 16. maaliskuuta 1993 (ikä 31) Sydney, Australia
Kansalaisuus:   Australia
Vapaaottelija
Lempinimi:  Bam Bam
Aktiivisena:  2012–
Pituus:  188 cm
Paino:  120 kg
Painoluokka:  raskassarja
Kätisyys:  oikea
Taistelutyyli:  Vale Tudo, nyrkkeily, potkunyrkkeily
Seura:  Lions High Performance Center (2012–2017) Tiger Muay Thai (2017–2020) American Kickboxing Academy (2020–)
Tilastot
Ottelut:  13
Voitot:  10
– tyrmäyksellä:  9
– päätöksellä:  1
Tappiot:  3
– tyrmäyksellä:  1
– luovutuksella:  1
– päätöksellä:  1
Tai Tuivasa (s. 16. maaliskuuta 1993 Sydney) on australialainen raskaansarjan vapaaottelija. Hän on otellut myös nyrkkeilyssä ja potkunyrkkeilyssä. Tuivasa on otellut UFC:ssä vuodesta 2017 alkaen ja on entinen AFC:n raskaansarjan mestari.
Vapaaottelu

Tuivasa aloitti vapaaottelun kotimaassaan Australiassa 2012. Hänen ensimmäinen ammattilaisottelu käytiin 6. heinäkuuta 2012 Sydneyssä ECC-organisaatiossa. Tuivasa voitti ottelun Simon Osbornea vastaan teknisellä tyrmäyksellä ensimmäisessä erässä. Hän siirtyi samana vuonna ottelemaan Gladiators Cage Fighting -organisaatioon, jossa Tuivasi voitti molemmat ottelunsa teknisellä tyrmäyksellä ensimmäisessä erässä. Ensin elokuussa Aaron Nieborakin ja marraskuussa Erik Nosan. Hän piti otteluiden jälkeen taukoa vapaaottelusta siirryttyään hetkellisesti nyrkkeilyn pariin.
Tuivasa palasi takaisin vapaaotteluun joulukuussa 2015, jolloin hän voitti Gul Pohatun teknisellä tyrmäyksellä 44 sekunnissa.
Vapaaottelu > AFC ja raskaansarjan mestaruus (2016)

Tuivasa siirtyi pian voiton jälkeen Australian Fighting Championship -organisaatioon, jossa hän otteli heti ensimmäisessä ottelussaan raskaansarjan mestaruudesta. Ottelu käytiin 18. kesäkuuta 2016, jossa Tuivasa voitti Brandon Sololin tyrmäyksellä lyötyään vastustajaansa kyynärpäällä.
Tuivasa puolusti mestaruuttaan ensimmäisen kerran 15. lokakuuta 2016 James McSweeneyta vastaan. Hän voitti ottelun teknisellä tyrmäyksellä, kun McSweeneyn kulmamiehet heittivät pyyhkeen häkkiin.
Vapaaottelu > UFC (2017–)

Tuivasa allekirjoitti neljän ottelun sopimuksen UFC:n kanssa marraskuussa 2016. Hän kohtasi vuotta myöhemmin Sydneyssä marraskuussa 2017 ensimmäisessä ottelussaan Rashad Coulterin, joka otteli toista otteluaan UFC:ssä. Tuivasa voitti kamppailun tyrmäykseen johtaneella hyppypolvipotkulla ensimmäisen erän lopussa. Hänet palkittiin voitosta illan suoritus bonuksella.
Helmikuussa 2018 Tuivasa kohtasi Cyril Askerin, joka oli otellut UFC:ssä tilastolla 2–2. Ottelu käytiin Perthissä, Australiassa UFC 221 -tapahtumassa, jossa otteli myös hänen mentorinsa Mark Hunt. Tuivasa voitti ottelunsa teknisellä tyrmäyksellä ensimmäisen erän alussa. Kuukautta myöhemmin hän allekirjoitti UFC:n kanssa uuden neljän ottelun sopimuksen. Kesäkuussa Tuivasa kohtasi entisen UFC:n raskaansarjan mestarin Andrei Arlovskin UFC 225 -tapahtumassa. Hän voitti ottelun tuomariäänin (29–28, 29–28, 29–28). Tuivasa kohtasi vielä joulukuussa toisen UFC:n entisen raskaansarjan mestarin Junior dos Santosin. Ottelu käytiin UFC Fight Night: dos Santos vs. Tuivasa -tapahtumassa, joka oli samalla hänen ensimmäinen kerta illan pääotteluna. Tuivasa hävisi ottelun teknisellä tyrmäyksellä toisessa erässä, kun dos Santos löi häntä matolla, eikä Tuivasa puolustanut tarpeeksi itseään. Samalla päättyi hänen kymmenen ottelun voittoputki vapaaottelussa.
Kesäkuussa 2019 Tuivasa kohtasi entisen Sambon maailmanmestarin Blagoy Ivanovin UFC 238 -tapahtumassa. Hän hävisi kamppailun tuomariäänin (28–29, 27–30, 27–30). Lokakuussa Tuivasa kohtasi Melbournessa toista otteluaan UFC:ssä käyneen Sergei Spivakin UFC 243 -tapahtumassa. Hän hävisi ottelun käsitriangelikuristuksella toisessa erässä. Tappion jälkeen Tuivasa vaihtoi seuraa American Kickboxing Academyyn kärsittyään kolme peräkkäistä tappiota.
Lokakuussa 2020 Tuivasa otteli Stefan Struvea vastaan Abu Dhabissa. Ottelu käytiin UFC 254 -tapahtumassa, jossa hän voitti ottelun tyrmäyksellä sekuntia ennen ensimmäisen erän loppua.
Nyrkkeily

Tuivasa otteli ensimmäisen ammattilaisottelunsa Olympic Park Sports Centressä joulukuussa 2013. Hän kohtasi Nathan McKayn, jonka Tuivasa voitti tyrmäyksellä kolmannessa erässä.
Huhtikuussa 2014 Tuivasa osallistui kahdeksan miehen turnaukseen, jossa hän voitti ensimmäisellä kierroksella Brett Smithin, joka hylättiin laittomasta lyönnistä. Toisella kierroksella Tuivasa voitti Willie Nasion teknisellä tyrmäyksellä ensimmäisessä erässä. Voiton myötä hän eteni loppuotteluun, jossa Tuivasa hävisi kolmieräisen mestaruusottelun Michael Kirbylle tuomariäänin.
Tuivasa osallistui toisen kerran nyrkkeilyturnaukseen Australiassa huhtikuussa 2016. Frank Bianco Cupissa hän otteli ensimmäisellä kierroksella ensimmäistä otteluaan käyneen Hamad Alloushia vastaan. Tuivasa voitti ottelun teknisellä tyrmäyksellä toisessa erässä. Seuraavalla kierroksella hän voitti David Tuitupoun tuomariäänin. Loppuottelussa Tuivasa kohtasi voittamattoman Demsey McKeanin, joka oli ennen turnausta voittanut Queenslandin osavaltion raskaansarjan mestaruuden. Tuivasa hävisi kolmieräisen mestaruusottelun tuomariäänin.
Saavutukset > Vapaaottelu

UFC
Illan suoritus (kerran, vs. Rashad Coulter)
AFC
Raskaansarjan mestaruus (kerran, puolusti kerran)
Saavutukset > Nyrkkeily

Frank Bianco Cup
Toinen sija
Videopeleissä

Tuivasa on pelattavana hahmona vapaaottelupeleissä EA Sports UFC 3 (2018) ja EA Sports UFC 4 (2020).
Tampereen seudun työväenopisto

Tampereen seudun työväenopiston päärakennus on Sampola.
Tampereen seudun työväenopisto on Tampereella, Ylöjärvellä ja verkossa toimiva, kaikille avoin vapaan sivistystyön oppilaitos, jota ylläpitää Tampereen kaupunki. Tampereen seudun työväenopisto on Suomen ensimmäinen kansalaisopisto. Työväenopiston toiminta kuuluu Tampereen kaupungin sivistyspalveluiden palvelualueeseen ja kulttuurin palveluryhmään.
Harrastusmahdollisuuksia työväenopistossa on tarjolla kaikenikäisille aina pienistä vauvoista, lapsista ja nuorista eri-ikäisiin aikuisiin ja senioreihin. Kurssien pituudet vaihtelevat yhden päivän tapaamisista koko lukuvuoden kestäviin kursseihin.
Vuosittain ohjelmassa on noin 2000, joille osallistuu noin 15 000 yksittäistä opiskelijaa, yhteensä yli 30 000 kurssilaista vuodessa. Ilmoittautuminen kursseille alkaa aina elokuun ja joulukuun alussa.
Työväenopiston kurssivalikoima

Työväenopistossa voi opiskella tietoaineita, kieliä, kädentaitoja, taidetta ja terveyden edistämistä.
Tietoaineisiin kuuluvat kasvatus, psykologia, filosofia, kulttuurien tuntemus, historia, viestintä, tietotekniikka sekä aktiiviseen kansalaisuuteen, luontoon ja ympäristöön liittyvät teemat. Opiston terveyden edistämisen kurssit keskittyvät hyvinvointiin, tanssiin, terveysliikuntaan, lasten ja perheiden liikuntaan, joogaan ja itämaisiin harjoituksiin ja kotitalouteen.
Kädentaitokursseilla on vuosittain vaihtuvia teemoja, mutta opetus keskittyy tekstiilityöhön, ompeluun, koruihin, erikoistekniikoihin, askarteluun, tekniseen työhön, puunveistoon sekä taonta-, lasi- ja metallitöihin. Taideaineissa Tampereen seudun työväenopisto opettaa taiteiden tuntemusta, teatteri- ja puheilmaisua, kirjoittamista ja kirjallisuutta, laulua, soittoa, muskareita, kuvataidetta, maalausta, piirustusta, grafiikkaa, kuvanveistoa ja keramiikkaa, posliininmaalausta, sarjakuvaa sekä valokuvausta.
Työväenopistossa voi opiskella yli 20 kieltä, ja valikoimaan kuuluvat muun muassa arabia, englanti, espanja, italia, japani, turkki, ukraina, kiina, korea, kreikka, latina, persia, portugali, puola, ranska, ruotsi, saksa, suomi, tšekki, venäjä, viittomakieli ja viro. Harvinaisten kielten valikoima vaihtelee lukuvuosittain.
Lisäksi työväenopisto järjestää lukukausittain useita yleisluentoja ja tapahtumia. Yleisluennot ovat maksuttomia ja kaikille avoimia. Työväenopistossa toimii myös oppimisen ja lukemisen pulmissa auttava Opinverstas.
Taiteen perusopetus ja kirjoittajakoulu työväenopistossa

Työväenopisto järjestää myös taiteen perusopetusta. Lapsille on sana- ja teatteritaiteen perusopetusta yleisen oppimäärän mukaan ja kuvataiteen opetusta laajan oppimäärän mukaan. Aikuisille on tarjolla käsityön taiteen ja kuvataiteen perusopetusta laajan oppimäärän mukaan.
Koivistonkylän kaupunginosassa sijaitseva, vuonna 1997 työväenopistoon liitetty Sara Hildén -akatemia on Tampereen seudun työväenopiston kuvataidekoulu, joka vastaa kuvataiteen perusopetuksesta työväenopistossa lapsille, nuorille ja aikuisille.
Työväenopiston kolmivuotinen kirjoittajakoulu Viita-akatemia on aikuisille suunnattu luovan kirjoittamisen koulutusohjelma, johon hakee vuosittain lähes 70 henkilöä. Opinnot aloittaa vuosittain 15 opiskelijaksi valittua.
Työväenopiston opetuspaikat ja henkilöstö

Tampereen seudun työväenopiston vuonna 1962 valmistunut päärakennus Sampola sijaitsee Tampereen Kalevassa keskustan tuntumassa. Ylöjärven puolella opiston toimisto sijaitsee Koulutuskeskus Valossa. Opetustoiminta jakautuu kuitenkin ympäri Tampereen ja Ylöjärven kaupunkeja, sillä opetusta järjestetään esimerkiksi monien peruskoulujen tiloissa yhteensä yli 70:ssä opetuspaikassa.
Tampereen seudun työväenopiston rehtorina on toiminut syksystä 2020 alkaen KM Maija-Liisa Gröhn. Työväenopistossa työskentelee noin 30 päätoimista työntekijää hallinnollisissa ja opetustehtävissä sekä noin 400 tuntiopettajaa.
Työväenopiston opiskelijayhdistys Tampereen seudun työväenopiston opiskelijat ry valvoo opiskelijoiden etua ja tukee opistoa vapaassa sivistystyössä sekä osallistuu tapahtumajärjestämiseen. Yhdistys huolehtii Ylöjärvellä sijaitsevan Kesäpirtin toiminnasta. Jäsenyys on nykyään vapaaehtoinen.
Muuta

Tampereen seudun työväenopisto täytti 125 vuotta tammikuussa 2024. Juhlavuotensa kunniaksi työväenopisto avasi monimediaisen Työväenopisto 125 vuotta -historiasivuston, joka kokoaa yhteen opiston taipaleen kuvin, videoin ja toimitetuin artikkelein. Tampereen seudun työväenopisto muodostettiin 1.1.2013, kun vuonna 1899 perustettu Tampereen työväenopisto ja Ylöjärven työväenopisto yhdistyivät.
Työväenopistolla on aktiivinen verkkolehti Opistotarinat, jonka toimittamisesta vastaa viestintäasiantuntija. Sosiaalisessa mediassa työväenopistoa voi seurata Facebookissa, Instagramissa ja LinkedInissä.
Aiheesta muualla

Tampereen seudun työväenopisto
Tampereen työväenopiston opiskelijat ry
Tha Come Up

| The Come Up Macadoshis |
| --- | --- | --- |

Studioalbumin tiedot
 Julkaistu: 30. huhtikuuta 2007
 Formaatti: CD
 Tyylilaji: rap
 Levy-yhtiö: Paypa Chasin Entertainment (omakustanne)
Tha Come Up on debyyttialbumi Thug Life -jäsen Macadoshisilta. Albumi julkaistiin vuonna 2007, 13 vuotta sen jälkeen kun Thug Life Vol. 1 -projekti julkaistiin.
Kappalelista

Life Of A Thug Nigga
What U Know About It (mukana Noni Spitz & Tha Outlawz)
Ain't Nothin' Like Cali (mukana Eastwood)
Hit Wit Da Gat (mukana NME & Guerilla Black)
Fast Lane (mukana Snoopy Blue)
Hustle Hard (mukana Eastwood & Bishop Lamont)
When I Close My Eyes (mukana Noni Spitz, Taje & Mopreme Shakur)
Boss Angeles (mukana Mac-Lucci, Crooked I & Kima)
Bounce Dat Ass
It's All Hood (mukana Dirty Redd, Maddflow & Natasha Walker)
All Or Nothin'
Snitchez Iz Bitchez (mukana Yukmouth & Gold)
Everyday Iz A Struggle (mukana Big Syke, Mopreme Shakur & G-Money)
The Downest G (mukana G-Money)
Addiction
Don't Tell
There's No Me Without You (mukana Natasha Walker)
Black & Brown Pride (mukana Spanky Loco, Six Shot & Drastic)
As The World Spins (mukana Gold)
Aiheesta muualla

Tha Come Up Discogs.com-sivustolla
The Giving Pledge

The Giving Pledge on sijoittaja Warren Buffettin ja Microsoftin perustajan Bill Gatesin vuonna 2010 aloittama kampanja, jossa kannustetaan raharikkaita sitoutumaan julkisesti luopumaan suurimmasta osasta omaisuuttaan joko elämänsä aikana tai kuolemansa jälkeen. Kampanja ei kerää rahaa, vaan ainoastaan julkisia sitoumuksia siitä, että rikkaat lupaavat antaa omaisuuttaan hyväntekeväisyyteen. Sitoumuksia oli kertynyt noin sata kappaletta helmikuuhun 2013 mennessä.
Aiheesta muualla

Kampanjan verkkosivu
The Christian Science Monitor

| The Christian Science Monitor |
| --- | --- |

 Lehden toimituksen rakennus Bostonissa
Lyhenne:  CSM
Lehtityyppi:  sanomalehti
Kustantaja:  Christian Science Publishing Society
ISSN:  ISSN 0882-7729
Perustettu:  1908
Sitoutuneisuus:  sitoutumaton
Kotikunta:  Boston, Massachusetts
Kotimaa:  Yhdysvallat
Kieli:  englanti
The Christian Science Monitor (CSM)  on Yhdysvalloissa ilmestyvä kansainvälinen viikoittainen sanomalehti, jota julkaistaan myös verkossa. Verkkojulkaisun kanssa ilmestyy myös päivittäin uutiskirjeitä, jota voi lukea mobiililaitteilla. Lehden perusti vuonna 1908 Mary Baker Eddy, joka on Kristillinen tiede -liikkeen perustaja.
Maaliskuussa 2008 sanomalehden levikiksi ilmoitettiin 56 083. Lokakuussa 2008 tappiollinen lehti ilmoitti, että se lopettaa viidesti viikossa maanantaista perjantaihin ilmestyneen paperiversionsa julkaisemisen ja siirtyy verkkoon huhtikuussa 2009. Viikkolehti jatkaa kuitenkin ilmestymistä painettuna.
CSM on saanut seitsemän Pulitzer-palkintoa, viimeksi vuonna 2008. Sen päätoimittaja on John Yemma.
Aiheesta muualla

Christian Science Monitorin verkkosivu
Talja

Laivassa käytettävä talja.
Rautatien sähköverkossa käytettävä talja ajolankojen kiristämiseen.
Talja on köydestä ja yhdestä tai useammasta väkipyörästä (myös pylpyrä, ploki tai rissa) koostuva laite. Talja helpottaa kappaleiden siirtoa tai nostoa kääntämällä vetosuunnan tai pienentämällä tarvittavaa voimaa. Yhdistämällä vinssi ja useita taljapyöriä voidaan käsivoiminkin siirtää tai nostaa raskaita kappaleita. Taljavetoa käytetään muun muassa kokonaisten laivojen siirtämisessä vetotelakka-tyyppisillä kuivatelakoilla.